text: কেশরীনাথ ত্রিপাঠী হলেন একজন ভারতীয় রাজনীতিবিদ এবং পশ্চিমবঙ্গ রাজ্যের প্রাক্তন রাজ্যপাল। তিনি ২৪ জুলাই, ২০১৪-এ পশ্চিমবঙ্গের ২৪তম রাজ্যপাল হিসাবে এবং ঐ বছরের ২৭ নভেম্বর বিহারের রাজ্যপাল হিসাবে শপথ পাঠ করেন। ৬ জানুয়ারি, ২০১৫-এ তিনি মেঘালয়ের এবং ৪ এপ্রিল, ২০১৫-এ মিজোরামের রাজ্যপাল হয়েছিলেন।
  
  তিনি উত্তর প্রদেশ বিধানসভায় তিন বারের স্পীকার এবং পাঁচ বারের বিধায়ক ছিলেন। ১৯৭৭-৭৯ সালে জনতা দলের মন্ত্রীপরিষদের অর্থ ও আয়কর দপ্তরের ক্যাবিনেট মন্ত্রী ছিলেন।
  
  কেশরীনাথ ত্রিপাঠী একজন খ্যাতনামা বিজেপি নেতা। ২৫ নভেম্বর, ১৯৩৪-এ এলাহাবাদ শহরে তার জন্ম। তিনি এলাহাবাদ উচ্চ ন্যায়ালয়-এ সিনিয়র অ্যাডভোকেট হিসাবে জীবন শুরু করেন। একজন লেখক ও কবি হিসেবেও তিনি প্রসিদ্ধ। কলকাতার রাজভবন তার বর্তমান আবাসস্থল।
  
  তথ্যসূত্র
  
  বহিঃসংযোগ
   UP Legislative Assembly Website
  
  |-
  
  |-
  
  বিষয়শ্রেণী:পশ্চিমবঙ্গের রাজ্যপাল
  বিষয়শ্রেণী:ভারতীয় রাজনীতিবিদ
  বিষয়শ্রেণী:১৯৩৪-এ জন্ম
  বিষয়শ্রেণী:জীবিত ব্যক্তি
title: কেশরী নাথ ত্রিপাঠী